Гичаева, Раиса Мовждин йоӀ

Гича́ева Раи́са Мовжди́н йоӀ () — советийн а, российн а актриса, Нохчийн драмин Нурадилов Ханпашин цӀарах театран коьртачарех цхьа актриса, Россин Федерацин (2024) а, Нохч-ГӀалгӀайн АССР а халкъан артистка.

 Биографи 
Исаева Раиса йина 1939 шеран 7 ноябрехь Соьлжа-ГӀалахь актёрийн Бадуев Мовждин а, Исаева Асетан доьзалехь. Цуьнан йоккхаха йолу йина, Исаева Тамара (йина 1938 шарахь), иштта актриса хилира. 1944 шарахь нохчий а, гӀалгӀай а махкахбохуш доьзалца Кхазакхийн ССР хьовсийра. 1957 шарахь уьш цӀа баьхкира, цигахь дас а, нанас а болх дӀаболийра театрехь, ткъа Раиса шен йишица дӀайелира Нохч-ГӀалгӀайн пачхьалкхан эшаран а, хелхаран а ансамбле Халебский Александран, цигахь вокалхойн тобане дӀайазйира.

1957 шарахь йижарий, нохч-гӀалгӀайн театран студин декъашхошца, Ленинграде дӀабахара, цигахь деша хӀиттира Ленинградан пачхьалкхан театран институте. 1962-чу шарахь Раиса театран а, кинон а актеран говзалла карайерзийна, Нохчийчу йухайеара, цигахь болх бан йолайелира Нурадилов Ханпашин цӀарахчу нохчийн драмин театрехь. 1964 шарахь иза маре йахара Гичаев Султанега, цуьнан кхо доьзалхо ву (ши кӀант а, цхьа йоӀ а).

Шен кхолларалин гӀуллакхехь Гичаевас ролаш ловзийна спектаклашкахь классикин а, кхузаманан а оьрсийн, къоман, дозанал арахьара драматургин. Уггаре чӀогӀа гӀарайелира «Бож-Ӏела» спектакль чохь Маймин роль ловзийча, хьалха оцу ролехь сцени тӀейалара цуьнан нана. Спектакль чекхйаьлча халкъо цунах ала долийра Майма

 СовгӀаташ 
1991 шарахь цунна йелира РСФСР халкъан артистан цӀе. Иштта актриса Нохч-ГӀалгӀайн АССР халкъан артист йу.

2021 шарахь актрисин совгӀат дира Кадыровн орденца.

2024 шарахь йелла «Россин Федерацин халкъан артист» цӀе.

 Фильмографи 
 2007 — Александра — Малика
 2008 — Тутмакх — къена нохчи
 2014 — Виктор — Ирина
 2014 — Омар ду дицде аьлла
 2020 — Цхьаьна суьртан истори — деца Роза

 Билгалдахарш 

 Хьажоргаш 
 Раиса Гичаева на сайте Чеченского государственного драматического театра

Категори:Нохчийчоьнан артисташ
Категори:Нохчийчоьнан зударий
Категори:Нохчийчоьнан драмтеатран белхалой
Категори:Нохч-ГӀалгӀай АССР Халкъан артисташ,